एदे किन्ने नां न, ‘हुद हुद शाह सुलेमान, दुबया सुतार, सारे हिन्दी च पर डोगरे कोह्के पिच्छैं , उनैं बी नां पाए दे, ‘चकीरा, कंघी, तरखान ते सुक्क दुद्धु बगैरा, पिट्ठी दे चिट्टे काले डोरु ते चुंझै-बोदी दा गैंती घाट लग्गना, टकोदा दस्सी दिंदा जे कोह्कड़ा पक्खरू ऐ। ए, योरप, अफ्रीका ते एशिया च बी लभदा ऐ। इसदा वर्णन पुरानी पोथियें च बी औंदा ऐ। मिस्र ते क्रीट दे भित्ती चित्रें च बी इस पैंछी दा सुन्हाकड़ा चित्रण होए दा ऐ। इक पश्चिमी पौराणक कथा च दस्सेआ गेदा ऐ जे राजा Jerus नै अपनें आप गी सजा देने ताईं इस पैंछी दा रूप अपनाया हा। मुस्लमान इस पक्खऱू गी सुलेमान दी प्यारी चिड़ी दसदे न। हुदहुद बाइबल दा Lapwing पक्खरू ऐ, इस पैंछी दा प्रयोग जादू-टूनैं ते दोआई च बी होंदा ऐ। मेरी सोचें दी तंद उसलै त्रुट्टी जिसलै धनंजय होर बोल्ले--